Akademik TU Košice (vodné pólo)

Akademik TU Košice alebo ATU Košice (celý názov: Akademik Technická univerzita Košice) bol slovenský vodnopólový klub z Košíc. Vznikol ešte v 50. rokoch ako odiel miestnych vysokoškolákov. Klub prešiel mnohými názvami, aby nakoniec od roku 2001 prešiel pod multišportové združenie Akademik TU Košice, po ktorom dostal následne aj pomenovanie. Dovtedy niesol názov Slávia UVL Košice. Najväčší úspech dosiahol v rokoch 1987 a 1995, keď získal v kategórii mužov bronzové medaily v najvyššej česko-slovenskej, resp. slovenskej súťaži. Do roku 2005 hral najvyššiu domácu súťažExtraligu mužov. Okrem družstva mužov pôsobilo v klube aj družstvo žien, ktoré ale absolvovalo iba jedinú sezónu v slovenskej vodnopólovej súťaži.

Oddiel mužov bol dlhé roky súčasťou najvyššej česko-slovenskej a neskôr aj slovenskej najvyššej súťaže. V roku 2005 z nej ale kvôli ekonomickým problémom vystúpil. Vtedajším riaditeľom oddielu bol niekdajší slávny vodnopólový reprezentant a neskôr aj reprezentačný tréner Ladislav Bottlik. Nástupcom klubu, ktorý prebral aj jeho meno a ktorý vznikol v roku 2008, bol KPŠ Akademik Košice-Staré Mesto.

 Predchádzajúce názvy klubu 
 Slávia VF Košice
 Slávia VŠV Košice
 Slávia UVL Košice (od 1990)
 Slávia ATU Košice (od 2001)
 ATU Košice

 Úspechy 
Slovenská najvyššia súťaž:
 1 x 17px|bronz1995

Česko-slovenská najvyššia súťaž:
 1 x 17px|bronz1987

 Sezóny 
Muži

Česko-slovenská liga
 Sezóna Celkové umiestnenie1974 7. miesto1975 8. miesto1978 5. miesto1979 5. miesto1980 5. miesto1981 7. miesto1982 6. miesto1983 6. miesto1984 6. miesto1985 6. miesto1986 6. miesto1987 1988 8. miesto1990 4. miesto1991 4. miesto1992 4. miesto
Vybrané sezóny česko-slovenskej ligy, v ktorej klub účinkoval.

Slovenské súťaže
 Sezóna Liga Celkové umiestnenie1993 Extraliga 5. miesto1994 Extraliga 5. miesto1995 Extraliga 1996 Extraliga 4. miesto1996/97 Extraliga 6. miesto1997 1. liga  1. miesto1997/98 Extraliga 6. miesto1998/99 Extraliga 8. miesto1999/00 Extraliga 6. miesto2000/01 Extraliga 6. miesto2001/02 Extraliga 6. miesto2002/03 Extraliga 7. miesto2003/04 Extraliga 6. miesto2004/05 Extraliga 8. miesto

Ženy
 Sezóna Liga Celkové umiestnenie1998/99 1. liga 5. miesto

 Pozri aj 
 KPŠ Akademik Košice-Staré Mesto

 Referencie 

 Zdroje 
 Oficiálna stránka združenia Akademik TU Košice
 História vodného póla na Slovensku 

Kategória:Slovenské vodnopólové kluby
Kategória:Šport v Košiciach
Kategória:Technická univerzita v Košiciach